2011 m. AFC Azijos taurė
2011 m. AFC Azijos taurė – penkioliktasis AFC Azijos taurės turnyras, vykęs 2011 m. sausio 7-29 dienomis Katare. Turnyre dalyvavo 16 komandų, o čempionais 4-ą kartą tapo Japonija. Susidomėjimą rengti čempionatą buvo pareiškęs Kataras, Indija ir Iranas, vėliau prisijungė Australija. 2007 m. paskelbta, kad čempionatą rengs Kataras. Azijos čempionatas paprastai vyksta vasarą, tačiau Katare tuo metu itin karšta, todėl data perkelta žiemą.